# Titisan salji

| Titisan salji |
| --- |
|  |
| Status pemuliharaan |
|  Hampir terancam  (IUCN 3.1) |
| Pengelasan saintifik  |
| Domain: | Eukaryota |
| Alam: | Plantae |
| *Klad*: | Trakeofit |
| *Klad*: | Monokot |
| Order: | Asparagales |
| Keluarga: | Amaryllidaceae |
| Subkeluarga: | Amaryllidoideae |
| Genus: | *Galanthus* |
| Spesies: | G. nivalis |
| Nama binomial |
| Galanthus nivalis L. |
|  |
| Julat *G. nivalis*     wujud, tetap |
| Sinonim |
| * *Chianthemum nivale* (L.) Kuntze
* *Galanthus alexandri* Porcius
* *Galanthus imperati* Bertol.
* *Galanthus melvillei* Voss
* *Galanthus montanus* Schur
* *Galanthus scharlokii* (Casp.) Baker
* *Galanthus umbricus* Dammann
 |

**Titisan salji** (Galanthus nivalis) ialah spesies tumbuhan berbunga paling terkenal dan tersebar luas dalam genus *Galanthus* yang terdiri daripada 20 spesies*.* Titisan salju ini antara bebawang terawal yang kembang pada musim bunga dan akan membentuk hamparan putih yang indah di kawasan di mana ia berasal atau disebarkan. Ia tidak seharusnya dikelirukan dengan "bunga emping salji" dalam genus *Leucojum* dan *Acis*.

## Penamaan

Nama "titisan salji" seiring penamaan setempat oleh orang Rusia iaitu подсне́жник *rodsnyezhnik* kerana pertumbuhannya di bawah timbunan salji (под снег *rod sneg*) yang mencair sejurus musim bunga.

Nama generiknya *Galanthus*, daripada bahasa Yunani *gala* (susu) dan *anthos* (bunga), diberikan oleh Carl Linnaeus kepada genus itu pada 1735. Beliau memerikan *Galanthus nivalis* dalam **Species Plantarum** karya beliau yang diterbitkan pada 1753. Julukan *nivalis* pula bermaksud "daripada salji", merujuk sama ada kepada bunganya yang bak salji ataupun perbungaan awal tumbuhan ini.

Nama Inggerisnya *snowdrop* pula julung kali muncul dalam *Great Herbal* oleh John Gerard keluaran 1633 (dalam keluaran sulung (1597), beliau memerikannya sebagai "*Timely flowring Bulbus violet*"). Asal-usul namanya tidak jelas, sungguhpun ia boleh datang daripada kata Jerman *Schneetropfen*, iaitu sejenis anting-anting yang terkenal sekitar waktu itu. Nama tradisional Britishnya termasuk *February fairmaid*, *dingle-dangle*, *Candlemas bell*, *Mary's taper* dan, di sebahagian Yorkshire, *snow piercer* (semacam nama Perancisnya, **perce-neige**).

## Taburan dan habitat

*Galanthus nivalis* ini banyak ditanam di kebun-kebun, lagi-lagi di utara Eropah, dan disebarkan dengan meluas di hutan jarang di kawasan di mana ia tumbuh. Walau bagaimanapun, ia tempatan di kawasan besar di Eropah, dari Sepanyol di barat, lalu ke arah timur ke Ukraine. Ia tempatan di Albania, Armenia, Austria, Bosnia dan Herzegovina, Bulgaria, Croatia, Republik Czech, Georgia, Jerman, Hungary, Itali, Poland, Makedonia, Moldova, Montenegro, Perancis, Romania, Serbia, Slovakia, Slovenia, Sepanyol, Switzerland, Turki, Ukraine dan Yunani. Ia dikatakan telah disebarkan di Great Britain, Belgium, Belanda, Norway, Sweden, dan sebahagian Amerika Utara (Newfoundland, New Brunswick, Ontario, Massachusetts, Alabama, Pulau Rhode, Connecticut, Delaware, Indiana, Washington, New York, Michigan, Utah, New Jersey, Ohio, Pennsylvania, Maryland, Virginia dan Carolina Utara).

Bunga titisan salji yang disebarkan di Taman Lembah Wissahickon pada awal Mac.
Sungguhpun sering disebut sebagai bunga liar tempatan British, atau telah dibawa ke kepulauan British oleh orang Rom, kini dikatakan yang ia mungkin telah diperkenalkan lebih lewat, agaknya sekitar awal abad keenam belas.

Bunga titisan salji biasa
## Nota

## Rujukan

## Bibliografi

## Bacaan lanjut

* Davis, Aaron P.; Royal Botanic Gardens, Kew (1999). *The genus* Galanthus. A Botanical magazine monograph. Timber Press. ISBN 978-0-88192-431-2.
* Gvaladze, G. E. (1983). "Ultrastructural study of Embryo Sac of *Galanthus nivalis* L.". In Erdelská, O.. *VII. International Cytoembryological Symposium, High Tatra (Račkova dolina), June 14–17, 1982*. Bratislava: Centre of Biological and Ecological Sciences, Institute of Experimental Biology and Ecology, Slovak Academy of Sciences. OCLC 15866997.
* Gvaladze, G. E., Akhalkatsi MSh, Ultrastructure of autumn and spring Embryo Sac of *Galanthus nivalis* L. in *Annales Scientifiques de l'Universite de Reims Champagne-Ardenne et de l'A.R.E.R.S.*, 1988, Numero 23
* Plaitakis, A.; Duvoisin, R. C. (March 1983). "Homer's moly identified as *Galanthus nivalis* L.: physiologic antidote to stramonium poisoning". *Clinical Neuropharmacology*. **6** (1): 1–5. doi:10.1097/00002826-198303000-00001. PMID 6342763. S2CID 19839512.

## Pautan luar

* Kew plant profile: *Galanthus nivalis* (common snowdrop)